***Zombieland*** (sh. *Zemlja zombija*) je američka post-apokaliptička horor zombijska filmska komedija koju su napisali Rhett Reese i Paul Wernick, a redatelj je Ruben Fleischer. Film je distribuirao Columbia Pictures, a u američka kina je pušten 9. listopada 2009. godine.

U Srbiji je prikazan pod naslovom ***Zombilend***, a u Hrvatskoj pod naslovom ***Dobro došli u zemlju zombija***.

Radnja
------

Nakon što Ameriku pohodi "zombijska kuga", grupa preživjelih bori se sa živim mrtvacima dok pokušavaju doći s jedne obale SAD-a na drugu. Stanu u zabavnom parku, gdje vjeruju da su na sigurnom.

Produkcija
----------

Snimanje je počelo u veljači 2009. u Valdosti u Georgiji, SAD dok se neke scene snimaju u zabavnom parku Wild Adventures i na drugim lokacijama.. Snimanje se nastavilo u ožujku u Atlanti, Morrowu, Decaturu i Powder Springima, gdje je glumica Abigail Breslin proslavila 13. rođendan posvojivši psića.

Zombije u *Zombielandu* je direktor glumaca opisao kao:

> Opake, inficirane ljude koji se nepravilno i čudno kreću. Oni su bolesni, a ne živi/mrtvi. Oni nisu živi mrtvaci Romeroovih filmova, već zakon zombiji kao u filmovima *28 dana kasnije* / *Zora živih mrtvaca*. Oni su strašni i odvratni.
> 
> 


Nakon svršetka snimanja, Woody Harrelson se posvađao s fotografom TMZ-a na LaGuardia aerodromu u New Yorku. Njegova je obrana bila da je još uvijek uživljen u lika i da je mislio da je fotograf zombi.

Uloge
-----

* Jesse Eisenberg kao Columbus
* Woody Harrelson kao Tallahassee
* Emma Stone kao Wichita
* Abigail Breslin kao Little Rock
* Amber Heard kao 406
* Mila Kunis kao vlasnik benzinske pumpe
* Bill Murray je glumio sam sebe

Nagrade
-------

* 2 nominacije za nagradu Saturn (najbolji horor film, sporedni glumac Woody Harrelson)

Kritike
-------

Kritike filma su većinom bile pozitivne. Jim Schembri je filmu dao 3 od 4 zvijezde:

> Jako je cool način započeti horor komediju o zombijima priznanjem glavnog junaka da živjeti u svijetu kojeg su okupirali živi mrtvaci nije uopće toliko različito od gubitničkog života kojeg je nekad imao, prije nego se društvo urušilo u ludosti hranjenjem mozga...Jedini kamen spoticaja je da, za razliku od klasičnih horor komedija kao što su *Američki vukodlak u Londonu*, *Zombieland* više puca na smijeh nego na istinski strah. Veliki komični highlight je cameo Billa Murrayja u kojem glumi samog sebe, koji je jako smiješan.
> 
> 

Steve Biodrowski je bio malo suzdržaniji u ocjenjivanju:

> Umjereno zabavan film... Međutim, teško se natječe sa svojim vlastitim foršpanom.
> 
> 

Roger Ebert je također dao 3 od 4 zvijezde:

> Tko bi rekao da se jedan tako smiješan film kao *Zombieland* može napraviti oko zombija? ... Sve je ovo moglo ispasti tmurno, ali ne ovdje. Filmaši pokazuju inventivnost i dobar komični tajming, a iznad svega, tu je cameo nastup Billa Murrayja koji je uzrokovao najveći smijeh kojeg sam čuo ove godine. Četvero protagonista pojave se u Murrayjevoj ogromnoj vili u Beverly Hillsu, tako divovskoj da je sigurno veliki hotel, te ga nađu kako je uvijek tamo prebiva. Neću više otkriti, osim da me ne toliko puno zombi komedija mogu istodobno natjerati da pomislim i na film Psiho i na Garfielda.
> 
> 

Arsen Oremović je također pohvalno pisao o filmu:

> Zemlja zombija – izvrsni "urbani" prvijenac Rubena Fleischera. *Zombieland* pokazuje sve vrline debitantskog filma, mišljenog izvan uobičajenih kanona industrije. Priča je to o četvero ljudi koji pokušavaju preživjeti "epidemiju" zombija, ali više nego horor film je simpatična "priča karaktera" s puno svježih i duhovitih komentara na račun (pop) svakodnevice, među kojima je osobito briljantna epizoda s upoznavanjem Billa Murraya koji skupo plati svoj smisao za humor. Film zahtijeva malo "urbaniji" karakter gledatelja, ali nikoga ne isključuje.
> 
>

Izvori
------

1. ↑  „Zombieland". *British Board of Film Classification*. September 24, 2009. Pristupljeno 14. III 2010.
2. 1 2  „Zombieland". *Box Office Mojo*. Pristupljeno 14. III 2010.
3. ↑  „Zombieland". ComingSoon.net. Arhivirano iz originala na datum 2012-01-13. Pristupljeno 19. I 2009.
4. ↑  Carroll, Larry (2009-03-04). „‘Zombieland’ Monster Maker Has Emma Stone, Mila Kunis Eating Brains". *MTV Movies Blog*. MTV/Viacom. Pristupljeno 2009-03-29.
5. ↑  Dean Poling (February 26, 2009). „Zombieland: Psst! There’s a movie in town". Valdosta Daily Times. Arhivirano iz originala na datum 2009-03-01. Pristupljeno 2009-03-05.
6. ↑  Hall, Joel (2009-03-04). „Filming to interrupt traffic in Morrow". *Clayton News Daily* (The News Daily, Jonesboro, GA). Pristupljeno 2009-03-29. [*mrtav link*]
7. ↑  Cribbs, Jonathan (2009-03-18). „Zombies invade Decatur". *CHAMPION NEWSPAPER (Decatur, GA)*. Arhivirano iz originala na datum 2009-03-17. Pristupljeno 2009-03-29.
8. ↑  Eckstein, Sandra (March 22, 2009). „She came for zombies; she left with a puppy". *The Atlanta Journal-Constitution*. The Atlanta Journal-Constitution. Pristupljeno 2009-03-28.
9. ↑  Warmoth, Brian (January 16, 2009). „Emma Stone Joining Woody Harrelson For ‘Zombieland’". MTV Movies Blog. Pristupljeno 2009-01-18.
10. ↑  Thane Burnett (May 12, 2009). „Caught on camera". Toronto Sun. Pristupljeno 2009-05-26.
11. ↑  Simon Reynolds (April 29, 2009). „Bill Murray to cameo in 'Zombieland'". Digital Spy. Pristupljeno 2009-05-06.
12. ↑  Schembri, Jim, Zombieland review, The Age.com, 03-12-2009. Preuzeto 05-05-2010.
13. ↑  Zombieland - DVD Preuzeto 05-05-2010.
14. ↑  Roger Ebert - Zombieland review Arhivirano 2013-03-10 na Wayback Machine-u, Chicago Sun Times; 30-09-2009. Preuzeto 05-05-2010.
15. ↑  Večernji list, 5. 5. 2010. Kultura & scena, str. 48.

Vanjske veze
------------

***Zombieland*** na Wikimedijinoj ostavi

* [zombieland.com Official promotional site]
* [www.zombieland.net Official release site]
* *Zombieland* na sajtu IMDb
* *Zombieland* na AllRovi-u
* *Zombieland* na Box Office Mojo-u
* *Zombieland* na Rotten Tomatoes-u ()
* *Zombieland* na Metacriticu

| * p
* r
* u
Filmovi koje je režirao Ruben Fleischer |
| --- |
| 
* *Zombieland* (2009)
* *30 Minutes or Less* (2011)
* *Gangster Squad* (2013)

 |